Gazeta Wyborcza

**Gazeta Wyborcza** (афіцыйны скарот **GW**) — агульнапольскі грамадзка-палітычны штодзёньнік, выдаецца ў Варшаве ад 8 траўня 1989 году. Выдавец мэдыя-канцэрн Agora SA, галоўны рэдактар Адам Міхнік.

Мае свайго журналіста ў Беларусі. Апісвае й камэнтуе беларускія падзеі.

## Гісторыя
Газэта паўстала згодна з пастановай круглага стала як выданьне, што будзе прадстаўляць «Салідарнасьць» пад час перадвыбарчай кампаніі ў Сойм. Напачатку выданьне хацелі назваць «Gazeta Codzienna», а слова «Wyborcza» мусіла заставацца толькі на час выбарчай кампаніі. Першы 8-старонкавы нумар зьявіўся 8 траўня 1989 году накладам 150 000 асобнікаў. Падрыхтавалі яго 20 журналістаў — большасьць зь іх раней былі зьвязаныя з падпольным «Tygodnikiem Mazowsze».

У 90-х гадах XX стагодзьдзя сярэдні наклад дасягаў 500 000 асобнікаў, а сьвяточныя выданьні — да 1 мільёну. Напрыканцы 2008 году сярэдні продаж газэты быў больш за 388 000 асобнікаў, ці другое месца пасьля штодзёньніка «Fakt».

Ад часу заснаваньня газэты ейным галоўным рэдактарам зьяўляецца Адам Міхнік.

## Штодзённыя мясцовыя выданьні

* Беластоцкае выданьне («Gazeta w Białymstoku») — Беласток
* Бельскае выданьне — Бельска-Бяла
* Быдгаскае выданьне («Gazeta w Bydgoszczy») — Быдгашч
* Чэнстахоўскае выданьне («Gazeta w Częstochowie») — Чэнстахова
* Гораўскае выданьне — Гораў Велікапольскі
* Катавіцкае выданьне («Gazeta w Katowicach») — Катавіцы
* Кельцкае выданьне — Кельцы
* Кракаўскае выданьне («Gazeta w Krakowie») — Кракаў
* Люблінскае выданьне («Gazeta w Lublinie») — Люблін
* Лодзькае выданьне («Gazeta Łódzka») — Лодзь
* Ольштынскае выданьне («Gazeta Warmii i Mazur») — Ольштын
* Апольскае выданьне («Gazeta w Opolu») — Аполе
* Плоцкае выданьне (раней мазавецкае — «Gazeta na Mazowszu») — Плоцк
* Познанскае выданьне («Gazeta Wielkopolska») — Познань
* Радамскае выданьне («Gazeta w Radomiu») — Радам
* Жэшаўскае выданьне («Gazeta w Rzeszowie») — Жэшаў
* Шчэцінскае выданьне («Gazeta na Pomorzu») — Шчэцін
* Торунскае выданьне — Торунь
* Выданьне Труймяста («Gazeta Morska») — Гданьск, Гдыня, Сопат
* Варшаўскае выданьне («Gazeta Stołeczna») — Варшава
* Уроцлаўскае выданьне («Gazeta Dolnośląska») — Уроцлаў
* Зялёнагурскае выданьне («Gazeta Zachodnia») — Зялёна Гура

## Штодзённыя тэматычныя дадаткі
* панядзелак: Gazeta Praca, Gazeta Sport, Ludzie i Pieniądze
* аўторак: Gazeta Komunikaty, Gazeta Komputer (толькі ў сталічным выданьні)
* серада: Gazeta Dom, Gazeta Nieruchomości (у 13 мясцовых выданьнях)
* чацьвер: Duży Format (з сакавіка 1993, напачатку як Magazyn)
* пятніца: Gazeta Telewizyjna, Gazeta Co Jest Grane, Teatry (толькі ў сталічным выданьні), Supermarket (толькі ў выданьнях: лодзі і труймяста), Wieża Ciśnień (толькі ў ўроцлаўскім выданьні), *[[Komiksowo]]* (выдавалася да 2004 г.)
* субота: Gazeta Turystyka, Gazeta Wysokie Obcasy (тэматыка зьвязаная з кабетамі, з 3 красавіка 1999), Gazeta Książki (раз у месяц ў сталічным выданьні), Zdrowie i Uroda (раз на месяц)

Акрамя таго, газэта выдае таксама тэматычныя сэрыі, кнігі, плыты і г. д. З газэтаю зьвязана *[[Biblioteka Gazety Wyborczej]]*.

## Сусьветнае сеціва
З сакавіка 1995 году GW трымае ўласнае інфармацыйнае адлюстраваньне ў Інтэрнэце. На яе аснове паўстаў у 2001 годзе партал Gazeta.pl. У 2006 годзе з парталу вылучаны сэрвіс Wyborcza.pl, які стаў афіцыйным інтэрнэт-адлюстраваньнем газэты. Зь лютага 2009 году галоўным рэдактарам Wyborcza.pl зьяўлаецца Эдвард Кжэмень.

## Крыніцы

Катэгорыя:Польскія газэты
Катэгорыя:Зьявіліся ў 1989 годзе
Катэгорыя:Сродкі масавай інфармацыі Варшавы
Катэгорыя:Газэты на польскай мове
Катэгорыя:Штодзёньнікі